আবু সুফিয়ান (অধ্যাপক)

আবু সুফিয়ান (১ মার্চ ১৯৪৩ – ২৯ ডিসেম্বর ১৯৭২) একজন বাংলাদেশী অধ্যাপক, রাজনীতিবিদ, শ্রমিক নেতা ও মুক্তিযোদ্ধা ছিলেন। 

 প্রাথমিক জীবন 
আবু সুফিয়ান ১ মার্চ ১৯৪৩ সালে চাঁপাইনবাবগঞ্জ জেলার গোমস্তাপুর উপজেলার আড্ডা গ্রামে জন্মগ্রহণ করেন। তিনি বিএল কলেজ ও রাজশাহী বিশ্ববিদ্যালয়ে অধ্যয়ন করেন। তার স্ত্রী মন্নুজান সুফিয়ান সাবেক সংসদ সদস্য এবং সাবেক শ্রম ও কর্মসংস্থান মন্ত্রণালয়ের প্রতিমন্ত্রী ছিলেন।

 রাজনৈতিক জীবন 
আবু সুফিয়ান রাজশাহী বিশ্ববিদ্যালয়ে অধ্যয়নকালে ১৯৬৬-১৯৬৭ সালে শাহ্ মাখদুম হলের ছাত্রসংসদের ভিপি ছিলেন। পরবর্তীতে খুলনা অঞ্চলের শ্রমিক অধিকার সুরক্ষায় শ্রমিক রাজনীতিতে আত্মনিয়োগ করেন। বাংলাদেশ জাতীয় শ্রমিক লীগের সহসভাপতি, বাংলাদেশ আওয়ামী লীগের খুলনা জেলা শ্রম সম্পাদক ও ৪২টি ট্রেড ইউনিয়নের সভাপতি এবং সাধারণ সম্পাদক হিসেবে তিনি দায়িত্ব পালন করেন।

 মুক্তিযুদ্ধে ভূমিকা 
মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। যুদ্ধকালীন সময়ে তিনি পলতা ইয়ুথ ক্যাম্পের ইনচার্জ ছিলেন।

 মৃত্যু 
আবু সুফিয়ান ২৯ ডিসেম্বর ১৯৭২ সালে খুলনা-যশোর রোডের মহসিন মোড়ে ইসলাম ম্যানশনের অফিসে থেকে বাসায় ফেরার পথে দুর্বিত্তের গুলিতে মৃত্যুবরণ করেন।খুলনা পোর্টাল- বাংলাদেশ সরকার (পিডিএফ) , সংগ্রহীত আগস্ট ৩, ২০২৫

 বীর প্রতীক পুরস্কার বিতর্ক 
দাবি করা হয় যে আবু সুফিয়ানকে বাংলাদেশ সরকার ১৯৭৩ সালে বীরপ্রতীক পুরস্কার দিয়েছিল। আবু সুফিয়ানের স্ত্রী মুন্নুজান সুফিয়ান একটি ডিও লেটারের মাধ্যমে স্বামীর নামের শেষে ‘বীর প্রতীক’ যুক্ত করার আবেদন করলে মুক্তিযুদ্ধ বিষয়ক মন্ত্রণালয় ২০২৩ সালের ১৫ জুন এক প্রজ্ঞাপন জারি করে আবু সুফিয়ানের নামের শেষে বীরপ্রতীক যুক্ত করে। 

তবে ২০২৫ সালের ৩০ ডিসেম্বর, জাতীয় মুক্তিযোদ্ধা কাউন্সিল (জামুকা) এক সংবাদ বিজ্ঞপ্তিতে আবু সুফিয়ানের বীরপ্রতীক পুরস্কার বাতিল করার কথা জানায়। জামুকা জানায়, "১৯৭১ সালের মহান মুক্তিযুদ্ধে অসামান্য বীরত্বপূর্ণ অবদান রাখার জন্য মন্ত্রিপরিষদ বিভাগ হতে ১৯৭৩ সালে ৪৭৬ জন বীর মুক্তিযোদ্ধাকে বিভিন্ন খেতাবে (বীরশ্রেষ্ঠ, বীর-উত্তম, বীরবিক্রম ও বীরপ্রতীক) ভূষিত করে গেজেট প্রকাশ করে। সেখানে মৃত অধ্যাপক আবু সুফিয়ানের নাম নেই।"

 তথ্যসূত্র 

বিষয়শ্রেণী:১৯৪৩-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:চাঁপাইনবাবগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:খুলনার শিক্ষায়তনিক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:খুলনা বিভাগের সামরিক ব্যক্তি
বিষয়শ্রেণী:খুলনার রাজনীতিবিদ